Atkvæðagreiðslu dómsmálanefndar fulltrúadeildar Bandaríkjaþings um ákærur gegn Donald Trump , forseta , fyrir embættisbrot var frestað í nótt eftir rúmlega 14 tíma nefndarfund . Jerold Nadler , formaður nefndarinnar , tók þessa ákvörðun óvænt og brugðust Repúblikanar í nefndinni reiðir við þessum fregnum . Repúblikanar höfðu varið öllum deginum í að krefjast breytinga sem var ætlað að binda enda á ákæruferlið . Fundurinn einkenndist af deilum , frammíköllum og móðgunum . Nadler sagði fundinn í gær hafa verið langan og klukkan væri orðin margt . Hann vildi að þingmenn hugsuðu sinn gang og að atkvæðagreiðslan myndi fara fram í dag . Enn er fastlega búist við því að nefndin , þar sem Demókratar eru í meirihluta , muni samþykkja ákærurnar og fulltrúadeildin öll muni greiða atkvæði um þær í næstu viku . Sjá einnig : Ákæra Trump fyrir að misnota vald sitt og standa í vegi þingsinsEkkert þinghald er vestanhafs í dag og höfðu margir meðlimir nefndarinnar ekki áætlað að vera í þinghúsinu . Einhverjir ætluðu sér í ferðalög , samkvæmt AP fréttaveitunni . Þegar Nadler tilkynnti frestun atkvæðagreiðslunnar urðu Repúblikanar reiðir , eins og áður hefur komið fram . Douglas A. Collins , leiðtogi Repúblikana í nefndinni , sakaði Demókrata um athyglissýki og sagði einu ástæðuna fyrir frestuninni vera að hann vildi að atkvæðagreiðslunni yrði sjónvarpað um allt landið . Repúblikanar skömmuðust yfir því að Demókratar höfðu svikið samkomulag þeirra á milli um að greiða atkvæði um ákærurnar í gær . Heimildarmenn Washington Post innan Demókrataflokksins segja ekkert slíkt samkomulag hafa verið til staðar . Báðar hliðar hafi þó samþykkt að ljúka fundinum fyrir fimm í gær , að staðartíma . Repúblikanar hafi hins vegar tekið þá ákvörðun að draga úr nefndarfundinum með endalausum breytingartillögum og því hafi fundinum verið frestað og var það gert klukkan 11:15 að kvöldi til . Trump er fjórði forsetinn í sögu Bandaríkjanna sem stendur frammi fyrir ákærum fyrir embættisbrot og sá fyrsti sem stendur í kosningabaráttu á sama tíma . Demókratar hafa opinberað tvær ákærur gegn Donald Trump , forseta Bandaríkjanna , fyrir embættisbrot . Vitni og aðrir segja það hafa verið gert til að þrýsta á Volodymyr Zelensky , forseta Úkraínu . Trump hafði krafið Zelensky um að tilkynna opinberlega að hann ætlaði að hefja tvær rannsóknir sem myndu nýtast Trump fyrir kosningarnar á næsta ári . Á því byggir ákæran um að Trump hafi misnotað vald sitt . Sjá einnig : Þingmenn vilja stutt réttarhöldLeiðtogar Repúblikanaflokksins hafa að undanförnu unnið að því að tryggja að enginn þingmaður flokksins gangi til liðs við Demókrata í ákæruferlinu og samkvæmt Politico telja þeir að það hafi tekist . Allar breytingartillögur Repúblikana voru til marks um það felldar eftir flokkslínum . Mitch McConnell , forseti öldungadeildarinnar , var í viðtali á Fox News í gærkvöldi , þar sem hann staðhæfði að það væri „ ekki séns að Trump verði vikið úr embætti “ . Réttarhöld gegn Trump munu fara fram í öldungadeildinni og sagðist McConnell vonast til þess að enginn þingmaður hans myndi greiða atkvæði með ákærunum . McConnell sagði einnig að allt sem hann myndi gera varðandi réttarhöldin yrði í samráði við Hvíta húsið og lögmennina sem koma að vörnum Trump . „ Það verður enginn munur á stöðu forsetans og stöðu okkar , varðandi það hvernig við munum meðhöndla þetta , “ sagði McConnell um réttarhöldin þar sem öldungadeildarþingmenn eiga að vera nokkurskonar kviðdómendur . Volodymyr Zelensky , forseti Úkraínu , er ekki þeirrar skoðunar að umdeilt símtal hans og Donald Trump , forseta Bandaríkjanna , hafi falið í sér svokallað " kaup kaups “ ( e. Quid pro quo ) . Hann gagnrýndi Bandaríkin þó harðlega fyrir að koma fram við Úkraínu sem peð í pólitískri skák . Alríkisdómari í Bandaríkjunum hefur úrskurðað að starfsmenn Hvíta hússins geti verið neyddir til að bera vitni fyrir þingnefndum í tengslum við málarekstur þingsins gegn forsetanum .